2015. július 7-én vált nyilvánossá, hogy a 2017-es versenynek házigazdája Málta lesz. Ekkor a helyszínnek a vallettai Mediterranean Conference Centre-t nevezték meg. Az intézményben rendezték a 2016-os Junior Eurovíziós Dalfesztivált is. Többek között a 2014-es Junior Eurovíziós Dalfesztivál sikeres rendezése miatt eshetett a választás Máltára. Továbbá a döntésben az is közrejátszott, hogy egy évvel később, 2018-ban Valletta lesz Európa kulturális fővárosa. 2016. december 24-én – első alkalommal a verseny történetében – módosították a helyszínt: az ország egyik legnagyobb öble, az Il-Port Il-Kbir területén – a rendezvény történetében először – szabadtéren tartották volna a versenyt. 2017. január 23-án azonban bejelentették, hogy Málta elállt a rendezéstől. Májusban a lengyel TVP a verseny helyszíneként Csehországra hivatkozott. Végül május 18-án derült ki, hogy 2017-ben ténylegesen a cseh műsorsugárzó, a Česká Televize lesz a házigazda. Június 22-én az is hivatalossá vált, hogy a versenyt december 16-án rendezik a cseh fővárosban, Prágában található Prágai Kongresszusi Központ Fórum Termében, mely 1 034 fő befogadására alkalmas.